

# REPUBLIKA HRVATSKA

**POŽEŠKO-SLAVONSKA ŽUPANIJA**

**OPĆINA ČAGLIN**



Temeljem članka 17. Zakona o ublažavanju i uklanjanju posljedica prirodnih nepogoda („Narodne novine“ br. 16/2019) i članka 30. Statuta općine Čaglin („Službeni glasnik općine Čaglin“ br.3/20 ) Općinsko vijeće općine Čaglin na 23. sjednici održanoj 21.prosinca 2020. donijelo je

**PLAN DJELOVANJA U PODRUČJU PRIRODNIH NEPOGODA ZA 2021. GODINU**

I.

U skladu sa Zakonom o ublažavanju i uklanjanju posljedica prirodnih nepogoda predstavničko tijelo donosi Plan djelovanja za područje prirodnih nepogoda za sljedeću kalendarsku godinu radi određenja mjera i postupanja djelomične sanacije šteta od prirodnih nepogoda.

II.

Plan djelovanja sadrži popis mjera i nositelja mjera u slučaju nastajanja prirodne, procjene osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva i druge mjere koje uključuju suradnju sa nadležnim tijelima, drugim tijelima, znanstvenim ustanovama i stručnjacima za prirodne nepogode.

III.

Predstavničko tijelo usvojilo je Plan djelovanja u području prirodnih nepogoda za 2020. godinu. U navedeni plan uključene su sve potrebne točke određene čl. 17 Zakona o ublažavanju i uklanjanju posljedica prirodnih nepogode.

U Planu djelovanja u području prirodnih nepogoda za 2021. godinu dodatno će se obraditi:

* utjecaj klimatskih promjena na prirodne nepogode u skladu sa preporukom iz Strategije prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. koju je donio Hrvatski sabor na sjednici 7. travnja 2020. godine,
* u odnosu na nositelje mjera prikazat će se cjeloviti sustav u odgovoru na prirodne nepogode,
* provest će se usklađenje procjene osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva sukladno Procjeni rizika od velikih nesreća,
* pružit će se prikaz platformi kroz koji će se razvijati mjere koje uključuju suradnju s nadležnim tijelima, znanstvenim ustanovama i stručnjacima za područje prirodnih nepogoda.

Ostali dio Plana preuzima se iz Plana djelovanja u području prirodnih nepogoda za 2020. godinu.

IV.

Izvršno tijelo podnosi predstavničkom tijelu do 31. ožujka tekuće godine, izvješće o izvršenju plana djelovanja za proteklu godinu.

V.

Ovaj Plan djelovanja u području prirodnih nepogoda za 2021. godinu stupa na snagu s danom donošenja i objavit će se u „Službenom glasniku općine Čaglin“.

OPĆINSKO VIJEĆE

OPĆINE ČAGLIN

KLASA:021-05/20-01/6

URBROJ:2177/03-01-20-29

Čaglin, 21.prosinca 2020.

Predsjednik

Ivan Demše,v.r.

OBRAZLOŽENJE

* Hrvatski sabor na sjednici održanoj 7. travnja 2020. godine donio je Strategiju prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. koju je donio Hrvatski sabor na sjednici 7. travnja 2020. godine. Sukladno navedenom dokumentu preporuka je integrirati najvažnijih saznanja u planske dokumente na nacionalnoj i lokalnoj razini.
* Potrebno je prikazati cjeloviti sustav nositelja mjera koji imaju različite uloge u slučaju ostvarenja pojedine prirodne nepogode.
* Procjene osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva potrebno je uskladiti sa Procjenom rizika od velikih nesreća.
* Prema izvješću Europske agencije za okoliš, Republika Hrvatska pripada u skupinu od tri europske zemlje sa najvećim kumulativnim udjelom šteta. Stoga je u narednom razdoblju potrebno odrediti platforme kroz koji će se razvijati mjere u odgovoru na prirodne nepogode koje uključuju suradnju s nadležnim tijelima, znanstvenim ustanovama i stručnjacima za područje prirodnih nepogoda.